CELEX: C2004/284/37
Language: hu
Date: 2004-11-20 00:00:00
Title: T-287/04. sz. ügy: A Lorte, Sociedad Limitada, az Oleo Unión, Federación Empresarial de Organizaciones de Productores de Aceite de Oliva és az Unaproliva, Unión de Organizaciones de Productores de Aceite Oliva által 2004. július 13-án az Európai Unió Tanácsa ellen benyújtott kereset

20.11.2004   
            
            
               HU
            
            
               Az Európai Unió Hivatalos Lapja
            
            
               C 284/17
            
         A Lorte, Sociedad Limitada, az Oleo Unión, Federación Empresarial de Organizaciones de Productores de Aceite de Oliva és az Unaproliva, Unión de Organizaciones de Productores de Aceite Oliva által 2004. július 13-án az Európai Unió Tanácsa ellen benyújtott kereset
   (T-287/04. sz. ügy)
   (2004/C 284/37)
   Az eljárás nyelve: spanyol
   A Lorte, Sociedad Limitada, székhely: Estapa, az Oleo Unión, Federación Empresarial de Organizaciones de Productores de Aceite de Oliva (Olívaolaj Termelő Szervezetek Egyesülése) székhely: Sevilla és az Unaproliva, Unión de Organizaciones de Productores de Aceite Oliva (Olívaolaj Termelők Szövetsége), székhely: Jaén (mindhárom Spanyolország), képviselőjük Rafael Illescas Ortriz, ügyvéd, a Madridi Kamara tagja, 2004. július 13-án keresetet nyújtott be az Európai Közösségek Elsőfokú Bíróságához az Európai Unió Tanácsa ellen.
   A felperesek keresetükben azt kérik, hogy az Elsőfokú Bíróság:
   
               —
            
            
               semmisítse meg a 2004. április 29-i 864/2004/EK tanácsi rendelet és a 865/2004/EK tanácsi rendelet egyes rendelkezéseit, és
            
         
               —
            
            
               különösen a 864/2004 rendelet alábbi rendelkezéseit:
               
                           i.
                        
                        
                           az 1. cikk (7) bekezdését, amennyiben az a 2003. szeptember 29-i 1782/2003/EK tanácsi rendelet (HL L 270, 2003.10.21.) 37. cikkének (1) bekezdését egy új bekezdéssel egészíti ki;
                        
                     
                           ii.
                        
                        
                           az 1. cikk (11) bekezdését, amennyiben az a 2003. szeptember 29-i 1782/2003/EK tanácsi rendelet 44. cikkének (2) bekezdését egy új bekezdéssel egészíti ki;
                        
                     
                           iii.
                        
                        
                           az 1. cikk (20) bekezdését, amennyiben az egy új, 10b. (Olajfaligetekre vonatkozó támogatás) fejezettel, egy új, 110h. cikkel és különösen annak b) pontjával egészíti ki a 2003. szeptember 29-i 1782/2003/EK tanácsi rendeletet;
                        
                     
                           iv.
                        
                        
                           a mellékletet, amennyiben az módosítja a 2003. szeptember 29-i 1782/2003/EK tanácsi rendelet VI. sz. mellékletét, amelyet négy új sorral egészít ki, és ezek közül különös tekintettel az olívaolajjal kapcsolatos második sorra, amely hivatkozik a 136/66/EGK rendelet 5. cikkére (az olívaolaj termeléshez nyújtott támogatás), amely Spanyolország részére 760 027 tonnában állapította meg a nemzeti garantált mennyiséget (NGM);
                        
                     
         
               —
            
            
               a 865/2004 rendeletet illetően kéri, hogy az Elsőfokú Bíróság az alábbi rendelkezést semmisítse meg:
               
                           —
                        
                        
                           a 22. cikket – amennyiben az hatályon kívül helyezi az 1638/98/EGK rendelet 5. cikkének (1) bekezdését annak második és harmadik fordulata vonatkozásában és, kizárólag az 1782/2003/EK tanácsi rendeleten alapuló új támogatási rendszer alapján az olajbogyó-termelőknek járó jövedelemtámogatás meghatározására kialakított alapvető feltételek tekintetében.
                        
                     
         Jogalapok és fontosabb érvek:
   A felperesek előadják, hogy hatályon kívül helyezve, többek között, az olaj és zsírpiac közös szervezésének létrehozásáról szóló, 1986. szeptember 22-i 136/66/EK tanácsi rendeletet, a megtámadott rendeletek a közös agrárpolitika terén az olívaolaj- és az étkezési olajbogyó termelők részére nyújtott új támogatási rendszert, valamint a fent említett termékek vonatkozásában a piac új közös szervezését vezették be. A korábbi támogatási rendszerrel ellentétben, a megtámadott rendeletekkel létrehozott új rendszer a termelőknek járó közvetlen támogatás megszüntetésén és az egyszeri kifizetés bevezetésén alapul, amely az olívaolaj ágazat tekintetében azt jelenti, hogy 2006-tól kezdődően az ártámogatási és termelési támogatási politikáról az olajbogyó-termelőknek járó jövedelemtámogatási politikára fognak áttérni.
   A felperesek álláspontja szerint, a fenti reformot nem támasztották alá megfelelően ágazati információgyűjtéssel és elemzéssel, mivel az lemond a 760 027 tonna olívaolaj, egyrészt, mint nemzeti garantált mennyiség (NGM), másrészt az új támogatási rendszerben, mint a korábbi támogatás helyébe lépő új támogatások számszerűsítésére vonatkozó küszöbszám fenntartásáról.
   Állításaik alátámasztására a felperesek az alábbiakat adják elő:
   
               —
            
            
               a bizalomvédelem elvének megsértése. Ebben a tekintetben előadják, hogy egyrészt az érintett termelők korábbi rendszeren alapuló, jogos elvárásait különösen sértette a reform, az olajbogyó-termelők tekintetében azzal, hogy figyelembe véve a piaci feltételeket, a jövedelmezőséget csak nagyon hosszú távon biztosító befektetéseket hajtottak végre, másrészt, az új támogatások vonatkozásában olyan időszakokat vettek figyelembe bázisidőszakként (az 1999/2000-től a 2003/2004-ig terjedő időszak), amelyben az 1998-ban telepítő olajbogyó-termelők még nem termeltek jelentős mennyiséget;
            
         
               —
            
            
               hatáskörrel való visszaélés. A felperesek ebben a tekintetben különösen arra hivatkoznak, hogy a Bizottság és a Tanács 1998-ban – majd 2001-ben ismét – megállapodott arról, hogy a reform előfeltételeként megbízható információt gyűjtenek az olívaolaj ágazatról, és figyelembe veszik Spanyolország és Portugália olajfaliget-állományának potenciálját és a termelés növekedését. Mindazonáltal a felperesek fenntartják, hogy a spanyolországi olívaolaj termeléssel kapcsolatban maga a Bizottság bocsátott megbízható információt a Nemzetközi Olívaolaj-tanács részére, amelyet sem a Bizottság, sem a Tanács nem hagyhatott figyelmen kívül;
            
         
               —
            
            
               az EK 253. cikk szerinti indokolási kötelezettség megsértése;
            
         
               —
            
            
               az EK 21. cikk első bekezdése szerinti, a közösségi termelők közötti hátrányos megkülönböztetés tilalma elvének megsértése.